cyanic-selkie/wikianc huggingface dataset:
Ոսկեվան
Ըստ մեզ հասած տվյալների, մի անգամ գյուղացիները, որոնք հարկ էին վճարում նաև թուրք բեկերին, սկսել էին աշնանացան վարի աշխատանքները, երբ բեկերն իրենց հարկահանների հետ գյուղ են մտնում տվյալ տարվա չվճարած հարկը հավաքելու։ Նրանք պահանջում են դադարեցնել վարի աշխատանքները և հավաքել տրվելիք հարկերը։ Հարկը հավաքելուց հետո թուրք բեկը թույլ է տալիս շարունակել վարի աշխատանքները, ասելով՝ գոշքոթանլարը, այսինքն՝ լծեք գութանները, այստեղից էլ Գոշքոթան՝ Ղոշղոթան անվան ծագումը։
1978 թ. Նոյեմբերյանի շրջսովետի գործկոմի նախաձեռնությամբ՝ նախագահ Սուրեն Սարիբեկի Անտոնյան, միջնորդություն ներկայացվեց ՀԽՍՀ Գերագույն խորհուրդ՝ շրջանի 3 բնակավայրերի անվանափոխության վերաբերյալ։ Առաջարկվեց Դոստլուն անվանել Բարեկամավան, Ղալաչան՝ Բերդավան, Ղոշղոթանը՝ Ոսկեվան։ Ղոշղոթանցիները սիրով համաձայնեցին և ընդունեցին գյուղի նոր անունը։
Ոսկեվանը գտնվում է նախկին շրջկենտրոն Նոյեմբերյանից 16 կմ, մարզկենտրոն Իջևանից՝ 45 կմ, և Երևանից՝ 180 կմ հեռավորության վրա ։
Բնակչություն
Ըստ ՀՀ 2011 թ. մարդահամարի արդյունքների` Ոսկեվանի մշտական բնակչությունը կազմել է 1256, առկա բնակչությունը` 1206 մարդ, բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է անասնաբուծությամբ, պտղաբուծությամբ, ծխախոտագործությամբ, հացահատիկի և կերային կուլտուրաների մշակությամբ։
Պատմամշակութային կառույցներ
Ոսկեվանի մեջ է Սուրբ Գայանե եկեղեցին, 4 կմ արևմուտքում՝ Շեկ աղբյուր, 3 կմ հյուսիս՝ Ոսկեվան, 3 կմ արևելք՝ Խլեզձոր և 5 կմ հյուսիս՝ Սռի գյուղատեղիները։
Ծանոթագրություններ
Կատեգորիա:Տավուշի մարզի բնակավայրեր Կատեգորիա:Տավուշի մարզի գյուղեր Կատեգորիա:Հայ-ադրբեջանական շփման գծի բնակավայրեր հայկական կողմից
(9203) Միրտուս
(9203) Միրտուս (Myrtus), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 9-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,164445 ա. մ., առավելագույնը մոտենում է 2,8286 ա. մ. հեռավորության վրա և հեռանում 3,5003 ա. մ. ։ Արեգակի շուրջ մեկ ամբողջական պտույտ է կատարում 2056,1 երկրային օրվա ընթացքում, իր ուղեծրով շարժվելով միջինում 0,175089 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,57° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տավուշի պատմության և մշակույթի անշարժ հուշարձանների ցանկ (Տավուշի մարզ)
Այս հոդվածը ներկայացնում է Տավուշի մարզի Տավուշ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 36 հուշարձան (19 միավոր)։
Ծանոթագրություններ
Կատեգորիա:Տավուշի մարզի հուշարձանների ցանկեր
Ճանապարհ դեպի Ռյուբեցալ
«Ճանապարհ դեպի Ռյուբեցալ» («Дорога на Рюбецаль»), խորհրդային ռազմական կինոդրամա, որը նկարահանվել է Իրինա Գուրոյի համանուն վեպի հիման վրա ։
Սյուժե
Գերմանացի հակաֆաշիստ Մաքսը 1939 թվականին գաղթել է ԽՍՀՄ։ Հայրենական մեծ պատերազմի տարիներին նա կռվել է խորհրդային պարտիզանական ջոկատում և զոհվել՝ կատարելով պատասխանատու առաջադրանք։ Պարտիզանական պայքարում նրա զինակից Լյուդմիլան երկար տարիներ անց կարողանում է իրականացնել նրանց ընդհանուր երազանքը՝ բարձրանալ Ռյուբեցալ լեռան գագաթը։
Ռյուբեցալը պարզապես լեռ չէ։ Դա նաև Սիլեզիայի Օր լեռների ոգին է։ Նա ճամփորդներին հայտնվում է գորշ վանականի կերպարով՝ օգնելով լավ մարդկանց և պատժելով վատերին։
Արտաքին հղումներ
Կատեգորիա:Խորհրդային ֆիլմեր Կատեգորիա:1971 ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ռուսերեն ֆիլմեր Կատեգորիա:Խորհրդային պատմական ֆիլմեր Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Քույունջի
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Cup of China 2009
«Cup of China 2009», 2009-2010 թվականներին կայացած գեղասահքի առաջնություն (Գրան պրի)։ Անցկացվել է Չինաստանի մայրաքաղաք Պեկինում, 2009 թվականի նոյեմբերի 1-ին։ Կազմակերպիչները եղել են Չինաստանի չմշկասահքի ասոցիացիայի անդամները։
Առաջնությունը կայացել է մի քանի կատեգորիաներով՝ տղամարդկանց, կանանց, զույգերով և պար սառույցի վրա։
Պարտադիր պար՝ «Ոսկե Վալս»։
Արտաքին հղումներ
Կատեգորիա:Cup of China ըստ տարվա
Սքոթ Ադամս
Սքոթ Ադամս (Scott Adams, ), ամերիկացի  ծաղրանկարիչ, առավել հայտնի է իր երգիծական կոմիքսիներով։
Կենսագրություն
Սքոթ Ադամսը ծնվել է 1957 թվականին Նյու Յորքի Վինդհեմում, Փոլ և Վիրջինա Ադամսի ընտանիքում ։ Մանկությունից զբաղվել է կոմիքսներով, 1968 թվականից սովորել է գեղարվեստի դպրոցում։ 1975 թվականին դպրոցն ավարտելուց հետո ստացել է տնտեսագիտական կրթություն, 1979 թվականին արժանացել է Հարթվիկ քոլեջի արվեստի բակալավրի կոչմանը, 1986 թվականին՝ Բերկլիի Կալիֆորնիայի համալսարանի բիզնեսի կառավարման մագիստրոսի կոչմանը։ 1979-1986 թվականներին զուգահեռ աշխատել է Սան Ֆրանցիսկոյի Քրոկեր բանկում, այնուհետև՝ մինչև 1995 թվականի հունիսը՝ «Pacific Bell» ընկերությունում ֆինանսների կառավարման հետ կապված տարբեր պաշտոններում։
Ստեղծել է հայտնի «Դիլբար» կոմիքսների շարքը․ Դիլբարի կերպարը մարմնավորում է ծրագրավորող և տեղեկատվական տեխնոլոգիաների ինժեներ, որն անընդհատ ողբերգական իրավիճակներում է հայտնվում բարձր տեխնոլոգիաների ոլորտում իր անգրագետ ղեկավարության հետ։ «Դիլբարի» առաջին հրատարակությունը տեղի է ունեցել 1989 թվականի ապրիլի 16-ին։ Կոմիքսի հիման վրա նկարահանվել է նույնանուն անիմացիոն շարքը։ 21-րդ դարասկզբի դրությամբ այդ նկարները տպագրվել են աշխարհի 70 երկրների մոտ 2000 թերթերում։
1990-ական թվականներին Ադամսը «Դիլբերտի» մասին յուրաքանչյուր պատմությունից հետո թերթերում հրապարակել է նաև իր էլեկտրոնային փոստի հասցեն, որի վրա հետագայում ընթերցողներին առաջարկել է հարցեր և ցանկություններ ուղարկել ապագա պատմությունների վերաբերյալ։
2004 թվականից Ադամսի մոտ  առաջ են եկել նյարդաբանական շարժողական խանգարման համախտանիշի նշաններ, ինչի պատճառով նա որոշ ժամանակ ստիպված է եղել նկարել գրաֆիկական պլանշետի օգնությամբ, տառապել է նաև սպազմատիկ  դիստոնիայով, բայց իր սեփական խոսքով, 2006-2008 թվականներին կարողացել է զգալի չափով բուժվել այդ հիվանդություններից ։
Համակարգչային արվեստի և գիտությունների միջազգային ակադեմիայի անդամ է, կոմիքսներ նկարելուց բացի նա զբաղվում է բուսական խոհարարությամբ, այդ ոլորտի համապատախան ռեստորան ունի Կալիֆոռնիայում։
Արտաքին հղումներ
Կատեգորիա:Ամերիկացի ծաղրանկարիչներ Կատեգորիա:Ամերիկացի երգիծաբաններ Կատեգորիա:Ամերիկացիներ իռլանդական ծագմամբ Կատեգորիա:Կոմիքսների նկարիչներ Կատեգորիա:20-րդ դարի ամերիկացի նկարիչներ Կատեգորիա:Ամերիկացի տնտեսագետներ Կատեգորիա:Ամերիկացի լրագրողներ Կատեգորիա:Ամերիկացի ճարտարագետներ Կատեգորիա:Ամերիկացի բլոգերներ Կատեգորիա:Ամերիկացի գրողներ
Կաշրութ
Կաշրութ (כַּשְׁרוּת) կամ կոշեր (כָּשֵׁר ըստ աշքենազյան արտասանության), եզր է հուդայականության մեջ, որը նշանակում է Հալախայի տեսակետից ինչ որ բանի թույլատրված կամ համապատասխան՝ կաշերային լինելը։
Սահմանում
Կաշրութը ծիսական կանոնների համակարգ է, որը որոշում է ինչ–որ բանի համապատասխանությունը հրեական օրենքի՝ Գալախայի պահանջներին։ Կաշրութի օրենքների հիմքում ընկած են Թորայի պատվիրանները, ինչպես նաև Բանավոր Թորայում՝ Թալմուդում հրեական կրոնական հեղինակությունների սահմանած լրացուցիչ կանոնները։
Սովորաբար կաշրութ եզրը գործածվում է ուտելիքին վերաբերող կրոնական պահանջները ներկայացնելիս, սակայն այն գործածվում է ավանդական կյանքի այլ իրադրություններում ևս, սկսած իրավական (օրինակ՝ վկաների իրավասությունը դատական ​​վարույթներում, որոնք կարող են ավարտվել պատժով), վերջացրած կտորի ընտրությամբ, երբ չի կարելի կենդանական և բուսական հումքով արտադրված կտորները օգտագործել մեկ զգեստ կարելիս։
Փիլիսոփայական բացատրություն
Որոշ աստվածաբաններ ասում են, որ կաշրութի օրենքները խորհրդանշական են՝ կաշերային կենդանիները ներկայացվում են որպես առաքինի, իսկ ոչ կաշերայինը՝ արատավոր։ Մթ.ա. 1-ին դարում գրված Արիսթևսի նամակը վստահեցնում է, որ այդ օրենքները «հնարավորություն են ստեղծում ...զարթնեցնել բարեպաշտ մտքեր և ձևավորել բնավորություն» ։ Այս տեսակետը կրկնվում է 19-րդ դարի րաբբի Սամսոն Րափայել Հիրշի աշխատության մեջ ։
Ուտելիքի կաշրութ
Տարբեր հրեական համայնքներում կաշրութի օրենքները կարող են տարբեր լինել։ Առավել տարբերություններ կան Զատիկի արգելքներում։ Հատկապես խորը հավատացյալների համար կան «գլատ կոշեր» (גלאַט כּשר խիստ կաշրութային օրենքներ։
Ցամաքային կենդանիներ
Ցամաքային կենդանիներից կաշերային են համարվում որոճող զույգ կճղականի կենդանիները։ Դրանք կովերն են, ոչխարները, այծերը, ինչպես նաև եղջերուները, լեռնային այծերը, որմզդեղները, ընձուղտները և այլն։ Արգելված է խոզի, նապաստակի, ուղտի և դամանի մսի օգտագործումը։
Թորան թվարկում է կենդանիների չորս տեսակ, որոնք ունեն կաշերայնության երկու հատկանիշներից միայն մեկը։ Դրանք են խոզը, ուղտը, դամանը և նապաստակը։ Դրանք արգելված են ուտելու համար։ Այսպիսով, խոզի միսը կաշերային չէ նրա համար, որ խոզը չի որոճում, այլ ոչ թե նրա, որ մյուս կենդանիներից ավելի «կեղտոտ» է։
Թռչուններ
Թորան տալիս է ուտելու համար արգելված թռչունների ցանկը, նրանում են արծիվը, բուն, ձկնկուլը։ Արգելված լինելու հիմնական պատճառը նրանց գիշատիչ լինելն է։
Քանի որ այսօր դժվար է ճշտել բոլոր արգելված թռչուններին, ապա ուտում են միայն տնական թռչուններին, որոնց կաշրութային լինելը հաստատված է ավանդաբար։ Դրանք հավերն են, բադերը, սագերը, աղավնիները և լորերը։
Ձվի կաշրութային լինելը որոշվում է թռչնով, բայց եթե դա որոշակի չէ, ապա որոշում են ձվի երկու ծայրերի տարբեր ձևեր ունենալով։ Պարտադիր մեկ կողմը պետք է սուր լինի մյուսը բութ։ Երկու ծայրը միանման ձվեր ունենում են գիշատիչ կամ լեշակեր թռչունները։ Քանի որ արյունը ուտելիքում արգելված է, ապա ձվի դեղնուցի մեջ արյան ներկայությունը այն դարձնում է ոչ պիտանի, բայց այդ դեպքում ձուն չեն նետում, այն մաքրում են արյունից, ու նոր օգտագործում ։
Ձկնեղեն
Ձկների մասին խոսելիս թալմուդը նկատի է ունենում ոչ միայն ուղղակի ձկներին, այլև ջրում ապրող այլ կենդանիների։ Ձուկը համարվում է «ո'չ կաթ և ո'չ միս», այլ՝ «չեզոք մի բան», այնպես որ սեղանին կարող է լինել ինչպես մսեղենի, այնպեսև՝ կաթնեղենի հետ։ Սակայն, արգելվում է մի ճաշի մեջ խառնել միսն ու ձուկը։
Կաշրութի կանոններով, կաշերային ձուկն օժտված են երկու հատկանիշով՝ ունեն թեփուկներ և լողաթևեր։ Դրանց գոյության վրա կասկածելու դեպքում կան օժանդակ հատկանիշներ՝ ձուկն ունի խռիկներ, ողնաշար և ածում է ձկնկիթ։
Որոշ ձկնատեսակներ, օրինակ՝ լոքոն, թառափը, շնաձկները, ինչպես նաև կաթնասուններ կետն ու դելֆինն ունեն լողաթևեր, սակայն, ոչ՝ կաշերային թեփուկներ և, հետևաբար՝ կաշերային չեն, չնայած այն բանի, որ որոշ տեսակներ իրենց զարգացման որոշակի փուլերում թեփուկներ ունենում են, ինչը, ձևականորեն նրանց դարձնում է կաշերային, բայց, միևնույն է, ավանդույթն ստիպում է, որ նրանք ընկալվեն որպես ոչ կաշերային։
Համապատասխանաբար թառափի սև խավիարը կաշերային չէ, ի տարբերություն սաղմոնի կարմիր ձկնկիթի։
Կակղամորթները` ութոտանիները, ոստրեները, կաղամարները և խեցգետնանմանները` ծովախեցգետինները, խեցգետինները, օմարները, լանգուստները չունեն ո'չ լողաթևեր և ո'չ թեփուկներ և նույնպես կաշերային չեն։
Այլ արգելքներ
Կան նաև այլ տեսակի արգելքներ՝
Գաբրիել Բոննո դը Մաբլի
Գաբրիել Բոննո դը Մաբլի (Gabriel Bonnot de Mably, ), ֆրանսիացի ուտոպիստ փիլիսոփա, պատմաբան։
Սովորել է ճիզվիտական կոլեջում և սեմինարիայում, այնուհետև հրաժարվել է հոգևոր ծառայությունից, 1742 թվականից զբաղվել դիվանագիտական, 1746 թվականից՝ գիտական գործունեությամբ։ Մաբլիի հայացքների հիմքում ընկած էին հասարակական դաշինքի և բնական իրավունքի տեսությունները։ Նա գանում է, որ մարդկանց թշնամությունը ոչ թե բնական վիճակի, այլ հետագայում առաջացած մասնավոր սեփականության և անհավասարության հետևանք է (այսպիսով նա հակադրվել է Թ. Հոբսին և ֆիզիոկրաաներին)։ Ըստ Մաբլիի, մարդկանց սոցիալական միասնության ձգտման հիմքը հավասարության ձգտումն է («սոցիալական սերը»)։ Բանականությունը չի կարող իշխել մարդկանց զգացումներին (այդ «կատաղի հրեշին»), և նրանք չեն կարող վերադառնալ բնական վիճակի։ Հետևաբար, կոմունիստական իդեալի հաստատումը անհնար է, և նա քարոզում էր ճըգնավորական կոմունիզմ՝ գույքային անհավասարության նվազեցում, պահանջմունքների սահմանափակում, ճոխությունների կանխում։ Մաբլի գտնում էր, որ ժողովուրդը գերագույն իշխանության կրողն է, որ նա հեղափոխության իրավունք ունի, հատկապես, եթե այն ուղղված է բռնության դեմ։ Սակայն հեղափոխությունը, ըստ Մաբլի, միայն մասնակի, սահմանափակ լուծման միջոց է։ Չնայած աշխարհայացքային սահմանափակությանը, Մաբլի գաղափարները մեծ լիցք են հաղորդել Ֆրանսիական հեղափոխության ձախ ուժերին։
Ծանոթագրություններ
Կատեգորիա:Ֆրանսիացի պատմաբաններ Կատեգորիա:18-րդ դարի փիլիսոփաներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի գրողներ Կատեգորիա:Ֆրանսիացի փիլիսոփաներ
Արպաչին
Արպաչին (Арпачин), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Մանիչսկի գյուղական համայնքի կազմի մեջ։ 2002 թ. տվյալներով բնակչությունը կազմում է 1527 մարդ։ Հիմնվել է 1757 թ.։
Կատեգորիա:Ռոստովի մարզի Բագաևսկի շրջանի բնակավայրեր Կատեգորիա:1757 թվականին հիմնադրված բնակավայրեր
Ռաեգմա
Ռաեգմա (Raegma), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 0 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Մուհու շրջանի բնակավայրեր Կատեգորիա:Էստոնիայի գյուղեր
Բելյանին (Բագաևսկի շրջան)
Բելյանին (Белянин), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Բագայևսկի գյուղական համայնքի կազմի մեջ։ Բագաևսկայա շրջկենտրոնից գտնվում է 3 կմ հեռավորության վրա։
Կատեգորիա:Ռոստովի մարզի Բագաևսկի շրջանի բնակավայրեր
Բալանովկա
Բալանովկա (Баланівка), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1015 թվականին։
Արտաքին հղումներ
Կատեգորիա:Ուկրաինայի Վիննիցայի մարզի Բերշադի շրջանի բնակավայրեր Կատեգորիա:Ուկրաինայի գյուղեր Կատեգորիա:1015 թվականին հիմնադրված բնակավայրեր
Տանժերին
Տանժերին, ցիտրուսային բույս, կարող է դիտվել որպես ինքնուրույն տեսակ , կամ որպես մանդարինի տեսակ (Citrus reticulata)   , կամ դրա հոմանիշ ։ Ինչպես նաև այն պտուղ են անվանում։
Ծագում
Տանժերին բառը ծագել է Տանժերից (քաղաք Մարոկկոյում, նախկինում մավրիտանական բերդ) նրա անունով էլ կոչվել է։ (Տանժերին բառը որպես ածական նշանակում է «տանժերեն», «Տանժերից») ։
Մշակում
Մեծ մասշտաբով աճեցվում էՉինաստանում, որտեղ այն համարվում է ամենաշատ աճեցվող ցիտրուսային մշակաբույսը ։  Աճեցվում է նաև Հնդկաստանում, Միջերկրական ծովում, ԱՄՆ-ում և Ֆլորիդայում ։  Եկամտաբերությունը բարձր է ։
Պտղի տեսքը և կառուցվածքը
Պտուղները փոքր են։ Գույնը` նարնջագույն- կարմիր։ Կեղևը բարակ է ։ Կեղևը հեշտությամբ հանվում է։ Ներսում սերմեր կան, բայց դրանք քիչ են ։
Սննդային արժեքը
Պտուղները քաղցր են, ըստ ճաշակի։ Սննդի մեջ օգտագործվում են ինչպես ամբողջական պտուղներ, այնպես էլ քամած հյութ ։
Ինչպես մանդարինի մյուս տեսակները, պտուղները շատ շաքար են պարունակում(մինչև 10.5%), վիտամիններ C, B1, B2, վիտամին A, օրգանական թթուներ, ֆիտոնցիդներ, լեպտիններ, հանքային աղեր ։
Պտուղները լավ պահպանում են վիտամին C-ն` երկար պահեստավորման ժամանակ։ Ինչպես և մանդարինի մյուս տեսակները, տանժերինը հասունանում է նոյեմբեր-դեկտեմբերին, հետևաբար, ձմռանը կարող է վիտամինների աղբյուր լինել հյուսիսային կիսագնդում ապրողների համար ։
Ծանոթագրություններ
Կատեգորիա:Մրգեր
Պետրաշևականներ
Պետրաշևականներ, պետրաշևականների խմբակ, երիտասարդների մի խումբ (ուսուցիչներ, սպաներ, աստիճանավորներ, գրողներ, նկարիչներ), որ XIX դարի 40-ական թվականների 2-րդ կեսին Պետերբուրգում հավաքվել է Մ․ Վ․ Պետրաշևսկու տանը, ուտոպիստ-սոցիալիստներ էին և դեմոկրատներ, որոնք ձգտում էին երափոխել ինքնակալական և ճորտատիրական Ռուսաստանը։ Խմբի ակնառու մասնակիցներն էին՝ Դ․ Դ․ Սխշարումովը, Ն․ Ա․ Սպեշնեը, Ն․ Ա․ Մոմբելին, Ն․ Ս․ Կաշկինը Դեբու եղբայրները, Ս․ Ֆ․ Դուրովը, Պետրաշևականների խմբում էին գրողներ Մ․ Ե․ Սալտիկով-Շչեդրինը Ա․ Ն․ Պլեշչեեը, Ֆ․ Մ․ Դոստոեսկին, Վ․ Ն․ ու Ա․ Ն․ Մայկովները և ուրիշներ։ Լինելով ֆրանսիացի ուտոպիստ-սոցիալիստ Շ․ Ֆուրիեի հետնորդներ՝ Պետրաշևականների քաղաքական և փիլիսոփայական հայացքների ձևավորման վրա վճռականորեն ազդել են նաև Վ․ Գ․ Բելինսկու և Ա․ Ի․Գերցենի երկերը։ Պետրաշևականները չունեին ձևավորված կազմակերպություն և ծրագիր։ Մ․ Պետրաշևսկու տանը կազմակերպած «պյատնիցա»-ներում բացի ինքնակալությունը հանրապետությամբ փոխարինելու, գյուղացիներին հողով ազատագրելու, մամուլի ազատության հարցերից, Պետրաշևականները քննարկել են նաև գաղտնի հեղափոխական ընկերություն ստեղծելու և ցարիզմի դեմ ապստամբություն կազմակերպելու հարցերը (թելադրված էին Ֆրանսիայում 1848 թվականի հեղափոխության ազդեցությամբ և Ռուսաստանի ներքին վիճակի սրմամբ)։ Պետրաշևականները․ ժողովրդի համար պատրաստել են ագիտացիոն՝ Ռուսաստանի սոցիալ-քաղաքական կարգերը քննադատող գրականություն («Տասը պատվիրաններ» Ն․ Գրիգորն, «Զինվորական զրույց»)։ Պետրաշևականներից շատերը վերադարձել են քաղաքական պայքարի, դարձել 1860-ական թվականների հասարակական-քաղաքական շարժումների ակտիվ մասնակիցներ։
Կատեգորիա:Պետրաշևականներ Կատեգորիա:Ռուսաստանի գրական ուղղություններ և խմբեր
Ուսախելո (Ճիաթուրայի շրջան)
Դիրք
Գյուղը գտնվում է ծովի մակարդակից 840 մետր բարձրության վրա։ Շրջկենտրոն Ճիաթուրայից հեռու է 13 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 952 մարդ ։
Սալվադոր Ալյենդե
Սալվադոր Ալյենդե Գոսենս (Salvador Allende Gossens, ), պետական և քաղաքական գործիչ, Չիլիի նախագահ։
Գրականություն Լենինյան Միջազգային շքանշան «Ազգերի միջև խաղաղության ամրապնդման համար» (1973)
Կենսագրություն
Ալյենդեի ընտանիքը, որը պատկանում է արիստոկրատների դասին, հայտնի էր իր լիբերալ հայացքներով։ 1932 թվականին ավարտել է բժշկական համալսարանը Չիլիի համալսարան։ Մեկ տարի անց մասնակցել է Չիլիի Սոցալիստական կուսակցության ձևավորմամնը։ 1937 թվականին ընտրվել է Չիլիի Ազգային Ժողովի պատգամավոր, որտեղ աշխատել է մինչև 1945 թվականը, երբ ընտրվեց սենատոր։ 1938 թվականից մինչև 1942 թվականը նա զբաղեցնում էր Առողջապահության նախարարի պաշտոնը։ 1942 թվականին Ալյենդեն դարձավ Չիլիի Սոցալիստական կուսակցության գլխավոր քարտուղարը։ 1948 թվականին սոցալիստները, Ալյենդեի կարծիքը հաշվի չառնելով, կոալիցիա կազմեցին կառավարության հետ և սատարեցին կոմունիստական կուսակցության արգելակմանը։ Ալյենդեն խզեց կապերը նախկին համախոհների հետ և ստեղծեց Ազգային սոցալիստական կուսակցությունը։
Ընտանիք
Սալվադորի քույրը ամուսնացած էր Սոցալիստական կուսակցության առաջնորդի Գրովե Մարմադուկեի եղբոր հետ։ 1940 թվականին Ալյենդեն ամուսնացել է Օրտենսիա Ալյենդե (1914—2009), ումից նա ուներ 3 աղջիկ՝ Կարմեն, Բեատրիս և Իզաբել։ Օրտենսիա Բուսին մահացել է 94 տարեկանում հուլիսի 18 2009.
Նրա զարմուհին՝ Իսաբել Ալյենդե (ծնունդ. 1942), հանդիսանում է հայտնի բանաստեղծուհի։ Նրա «Հոգիների Տուն» պոեմում նա հիշատակվում է սկզբում, որպես Թեկնածու, իսկ հետո որպես նախագահ։ Դիտարժան է, որ Ագուստո Պինոչետ հիշատակվում է նրանում, որպես բռնապետ, և միշտ փոքրատառ։
Տնտեսագիտական իրավիճակը
Իր տնտեսագիտակահ ծրագրում Ալյենդեն հայտարարեց ագրարային բարեկարգման անցկացման և խոշոր մասնավոր առևտրային կազմակերպությունների և բանկերի ազգայնացման մասին։ Նոր համակարգը նախատեսում էր կազմակերպությունների ինքնակառավարում պետության վերահսկողության ներքո։ Կատարվեց կտրուկ արագացում հողային բարեփոխման, որը սկսվել էր պահպանողականների ղեկավարության տարիներին։ Եթե Ալեքսանդրի և Ֆրեյաի վարչությունը օտարել էին 15% հող, ապա Ալյենդեի վարչությունը ևս 25%։
Ինչպես նշվում էր տնտեսագիտական ինստիտուտի զեկույցում և Չիլիի համալսարանի ծրագրերում, հրատարակված 1972 թվականին. «Կառավարության գործունեության սկզբի երկու տարիների ընթացքում (Ազգային միասնության) գյուղատնտեսության վերակառուցված բաժնում միացված էր 3500 հողատարածքներ ընդհանուր 500 հազ. հեկտար մակերեսով, ինչը կազմում էր երկրում մշակվող ամբողջ հողատարածքների մոտավորապես մեկ չորրորդը։ Այդ հողատարածքները նախորդ կառավարության օտարած հողամասերի հետ միասին, կազմում եմ երկրում օգտագործվող ամբողջ գյուղատնտեսական հողերի մոտ 40%-ը»։
Հեղաշրջման ճանապարհին
1973 թվականին երկիրը բաժանվեց երկու հակամարտող լագերների՝ Ալյենդեի կողմնակիցների և հակառակորդների։ Առաջին ուժերը ԱՄՆի աջակցությամբ պատրաստվում էին պետական հեղաշրջման։
Ծանոթագրություններ
Կատեգորիա:Չիլիի նախագահներ
Չերլակ (քաղաքատիպ ավան, Չերլակսկի շրջան)
Չերլակ (Черлак), քաղաքատիպ ավան Ռուսաստանի Օմսկի մարզի Չերլակսկի շրջանի կազմում։
Բնակչությունը 2010 թվականին գրանցված տվյալներով կազմում էր 11586 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1720 թվականին հիմնադրված բնակավայրեր Կատեգորիա:Ռուսաստանի Օմսկի մարզի Չերլակսկի շրջանի բնակավայրեր
Գեղանկարչություն
Գեղանկարչություն (երփնագիր), կերպարվեստի տեսակ։ Գեղանկարչությունը մարդկային աշխատանքի զարգացած ձևերից մեկն է և առարկայական, գեղագիտական արժեքների ստեղծման ոլորտ։ Ինչպես և արվեստի մյուս տեսակները, գեղանկարչությունը ճանաչողական և գաղափարական խնդիրներ է իրագործում, ստեղծում մարդու, բնության, առարկաների, պատմական և հասարակական երևույթների գեղարվեստական պատկերներ։ Գեղանկարչության բազմաթիվ ստեղծագործություններ ունեն փաստա-ինֆորմացիոն արժեք։
Արտահայտամիջոցներ
Գեղանկարչությունը օգտվում է գույնի, գծանկարի, կոմպոզիցիայի, ռիթմի, լույսի և ստվերի ընձեռած հնարավորություններից, որոնք նպաստում են հարթության վրա վերակենդանացնել իրականությունը, ստեղծել ծավալի ու տարածության պատրանք, հոգեբանական կերպարներ, կենդանի ու անշունչ առարկաներ՝ ստատիկ ու շարժուն վիճակներում։ Գեղանկարչությունը ձևավորում է մարդու գեղագիտական ճաշակը, ունի ճանաչողական նշանակություն, ստեղծում է մարդու, բնության, առարկաների, պատմական և այլ երևույթների գեղարվեստական պատկերներ՝ օգտագործելով գույնի, գծանկարի, կոմպոզիցիայի, լույսի և ստվերի ընձեռած հնարավորությունները։ Տարբերում են գեղանկարչության պատմական, կենցաղային, անիմալիստական (կենդանիների պատկերումը) և այլ ժանրեր։ Նշանակությամբ, կատարման բնույթով ու կերպարներով առանձնանում են մոնումենտալ-դեկորատիվ գեղանկարչությունը (որմնանկարչություն, առաստաղապատկեր, պաննո), հաստոցային նկար, բեմանկարչությունը, մանրանկարչությունը, սրբանկարչությունը և այլն ։ Գեղանկարչության տարբերակներից են տրամապատկերը և համայնապատկերը։ Ներկանյութը կապակցող նյութերի բնույթով, հարթության վրա նրա ամրանալու տեխնոլոգիայով տարբերվում են՝ յուղաներկ գեղանկարչություն, ջրում լուծվող ներկերով գեղանկարչություն՝ թաց (ֆրեսկո) և չոր (ասեկկո) հիմնածեփի վրա, տեմպերա, սոսնձաներկով գեղանկարչություն, մոմանկարչություն, արծն, սիլիկատային խեցեգործական ներկերով գեղանկարչություն և այլն։ Անմիջականորեն գեղանկարչությանն են հարում խճանկարը և վիտրաժը։ Գեղանկարչական գործեր ստեղծելիս կիրառվում են նաև ջրաներկը, գուաշը, պաստելը, տուշը։
Գեղանկարչության հիմնական արտահայտչամիջոցը գույնն է։ Կազմակերպված և իմաստավորված գույնը՝ կոլորիտը, ոչ միայն տալիս է ռեալ իրականության գունապատկերը, այլև օժտված է զգայական ներգործության մեծ ուժով։ Յուրաքանչյուր պատկերում կոլորիտն ունի իր գունաշարը (գամմա)։ Գոյություն ունի նաև մեկ գույնի երանգներով գեղանկարչություն (միագույն գեղանկարչություն)։ Գունային կոմպոզիցիան ապահովում է ստեղծագործության գունային որոշակի ամբողջականությունը։ Գեղանկարչության մյուս արտահայտչամիջոցը՝ գծանկարը (գիծ և լուսաստվեր), ռիթմով և կոմպոզիցիայով գույնի հետ կազմակերպում են պատկերը։ Պայմանականորեն տարբերվում են գեղանկարչական պատկերման երկու տիպ՝ գծա-հարթապատկերային և ծավալա-տարածական, սակայն նրանց մեջ հստակ սահման գոյություն չունի։ Գծա-հարթապատկերային գեղանկարչությանը բնորոշ են լոկալ գույնի ընդգծված եզրագծերով հարթ գունահատվածները, հստակ և ռիթմիկ գծերը։ Տոնային գեղանկարչության հնարավորությունները հարուստ են, այն բարդ ու դինամիկ մշակման միջոցով ցուցադրում է գույնի նրբագույն փոփոխությունները, ինչպես նաև այդ գույնի տոնը՝ կախված լուսավորությունից, իրար հարևանող գույների փոխհարաբերությունից (ռեֆլեքսներ)։
Գեղանկարչության ստեղծագործությունը բաղկացած է հիմքից (կտավ, փայտ, թուղթ, ստվարաթուղթ, քար, ապակի, մետաղ և այլն), որը սովորաբար ծածկվում է հիմնաշերտով։ Գեղանկարչության արտահայտչական հնարավորությունները, կատարման տեխնիկայի յուրահատկությունները նաև կախված են ներկերի հատկություններից, կապակցանյութի բնույթից, վրձիններից, լուծիչներից։ Անհրաժեշտ գույնը, նրբերանգը ստանալու համար ներկերը միմյանց խառնում կամ գունաթափանցում են (լեսել)։ Հաստոցային նկարի կամ որմնանկարի ստեղծման պրոցեսը բաղկացած է մի քանի փուլերից (գծանկար, նախաթույր, լեսում)։
Պատմություն
Գեղանկարչությունը առաջացել է դեռևս ուշ քարի դարում։ Պահպանվել են ժայռապատկերներ (Ֆոն դե Գոմ քարայրերը Ֆրանսիայում, Ալտամիրը՝ Հյուսիսային Իսպանիայում), որոնք կատարված են հողաներկերով։ Արևելքի հնագույն երկրներում (հատկապես Հին Եգիպտոսում) և Ամերիկայում գոյություն է ունեցել մոնումենտալ գեղանկարչություն։ Հին Հունաստանում ֆրեսկոների և խճանկարների կողքին տեղ է գտել նաև հաստոցային նկարչությունը (հաճախ տախտակի, մասամբ՝ կտավի վրա)՝ հիմնականում մոմանկարչության տեխնիկայով։ Անտիկ շրջանի հաստոցային նկարչության փայլուն օրինակներ են ֆայումյան դիմանկարները։ Միջին դարերի Արևմտյան Եվրոպայում, Բյուզանդիայում, Ռուսաստանում, Հայաստանում, Վրաստանում զարգացել է հիմնականում եկեղեցական, կանոնացված գեղանկարչություն (որմնանկարչություն, սրբանկարչություն, մանրանկարչություն, խճանկար, վիտրաժ)։ Մ.թ. 1-ին հազարամյակում Առաջավոր և Միջին Ասիայում, Հնդկաստանում, Չինաստանում, Ցեյլոնում մեծ վերելք է ապրել մոնումենտալ գեղանկարչությունը, իսկ Միջագետքում, Իրանում, Հնդկաստանում, Միջին Ասիայում՝ դեկորատիվ հարթապատկերային մանրանկարչությունը։ Բանաստեղծականությամբ են շնչում մետաքսի և թղթի վրա կատարված Չինաստանի, Կորեայի, Ճապոնիայի (տուշ, ջրաներկ, գուաշ) գեղանկարչության նմուշները։
Գեղանկարչությունը մեծ վերելք է ապրել Վերածննդի դարաշրջանում։ Այդ արվեստի նախակարապետներից էր XIV դարի իտալացի նկարիչ Ջոտտո դի Բոնդոնեն։ Հեռանկարի, օպտիկայի և անատոմիայի գիտական ուսումնասիրումը, Յան վան Էյքի (Նիդերլանդներ) կատարելագործած յուղաներկի տեխնիկայի կիրառումը գեղանկարչության առաջընթացի մեծ հնարավորություններ են ընձեռել (լուսաստվերային կերպավորման օգնությամբ ծավալային ձևերի համոզիչ վերարտադրություն, աշխարհի գունային հարստության յուրացում)։ Վերածննդի խոշորագույն գեղանկարիչներից են Մազաչչոն, Պիեռա Դելլա Ֆրանչեսկան, Ա. Մանտենիան, Բոտտիչելլին, Լեոնարդո դա Վինչին, Միքելանջելոն, Ռաֆայելը, Ջորշոնեն, Տիցիանը, Պաոլո Վերոնեզեն, Յակոպո Տինտորետտոն Իտալիայում, Յան վան Էյքը, Պիտեր Բրեյգելը Նիդերլանդներում, Ալբրեխտ Դյուրերը, Հանս Հոլբայն Կրտսերը, Մ․ Նիթհարդը (Գրյունեվալդ) Գերմանիայում։
17-18-րդ դարեր
XVII-XVIII դարերի եվրոպական գեղանկարչության զարգացման պրոցեսը եղել է բարդ։ Կազմավորվել են ազգային դպրոցներ Ֆրանսիայում (Ժ․ Լաթուր, Նիկոլա Պուսսեն, Անտուան Վատտո, Ժան Բատիստ Շարդեն, Ժան Օնորե Ֆրագոնար, Ժ․ Լ․ Դավիդ), Իտալիայում (Մ․ Կարավաջո, Դ․ Ֆետտի, Ջ․ Բ․ Տիեպոլո, Զ․ Մ․ Կրեսպի, Ֆ․ Գուարդի), Իսպանիայում (Էլ Գրեկո, Դիեգո Վելասկեզ, Ֆրանսիսկո Սուրբարան, Բ․ է․ Մուրիլլո, Ֆ․ Գոյա), Ֆլանդրիայում (Պ․ Պ․ Ռուբենս, Յա․ Յորդանս, Ա․ վան Դեյք, Ֆ․ Սնայդերս), Հոլանդիայում (Ֆ․ Հալս, Ռեմբրանդ, Յա․ վան Ռյոյսդալ), Անգլիայում (Թոմաս Գեյնսբորո, Ու․ Հոգարթ), Ռուսաստանում (Դ․ Գ․ Լևիցկի, Վ․ Լ․ Բորովիկովսկի) և այլ երկրներում։ Ակտիվ պայքար է ծավալվել հոսանքների, առաջադիմական ու ռեակցիոն գաղափարների միջև, ակադեմիզմի դեմ։ XVII դ․ ընդլայնվել և ավելի հստակ ձևավորվել է ժանրերի համակարգը։ XVII-XVIII դդ․ ծաղկել է մոնումենտալ դեկորատիվ արվեստը (հատկապես բարոկկո ոճում)։ Հասարակական բարդ իրադրության պայմաններում ձևավորվել են ինչպես ոճական ընդհանրություն ունեցող (կլասիցիզմ, ռոկոկո), այնպես էլ որևէ ոճի շրջանակում չպարփակվող գեղանկարչական համակարգեր։
19-20-րդ դարեր
XX դ․ աճում է մոնումենտալ դեկորատիվ գեղանկարչության դերը (օրինակ՝ հեղափոխական–դեմոկրատական մոնումենտալ գեղանկարչությունը Մեքսիկայում)։
Սովետական գեղանկարչությունը սերտորեն կապված է կոմունիստական գաղափարախոսությանը, արվեստի կուսակցականությանն ու ժողովրդայնությանը։ Հենվելով ռեալիզմի ավանդույթների վրա՝ սովետական գեղանկարչությունը քննադատաբար օգտվում է XIX դ․ 2-րդ կեսի և XX դ․ սկզբի հայրենական և համաշխարհային գեղանկարչության փորձից, գեղարվեստական համակարգից։ Այն գեղանկարչության զարգացման նոր փուլ է, որին բնորոշ է սոցիալիստական ռեալիզմի մեթոդի հաղթանակը։ Գեղանկարչությունը ԽՍՀՄ–ում զարգանում է բոլոր միութենական և ինքնավար հանրապետություններում։ Խորհրդային գեղանկարչությանը հատուկ են իրականության, աշխարհի նյութականության սուր զգացողությունը, կերպարների հոգևոր հարստությունը, ինչպես և ռոմանտիկ ոգեշնչվածությունը։ 1920-ական թվականներին մեծ նշանակություն է ստացել պատմա–հեղափոխական թեման (Մ․ Բ․ Գրեկովի, Ա․ Ա․ Դեյնեկայի, Կ․ Ս․ Պետրով–Վոդկինի, Բ․ Վ․ Իոզանսոնի, Ի․ Ի․ Բրոդսկու, Ա․ Մ․ Գերասիմովի կտավները)։ Հետագայում երկրի հերոսական անցյալին, 1941-1945 թվականների Հայրենական մեծ պատերազմին, խորհրդային մարդու հերոսականությանը նվիրված կտավներ։ Մեծ նշանակություն է տրվում դիմանկարի (Ա․ Ե․ Արխիպով, Մ․ Վ․ Նեստերով, Մարտիրոս Սարյան, Պ․ Դ․ Կորին, Պ․ Պ․ Կոնչալովսկի), կենցաղային ժանրի (Ս․ Վ․ Գերասիմով, Ա․ Ա․ Պլաստով, Տ․ Ն․ Յաբլոնսկայա), բնանկարի (Վ․ Ն․ Բակշեև, Ն․Պ․ Կրիմով, Ն․ Մ․ Ռոմանդին), նատյուրմորտի (Դ․ Դ․ Մաշկով) և մոնումենտալ–դեկորատիվ արվեստի (Վ․ Ա․ Ֆավորսկի, Ե․ Ե․ Լանսերե) զարգացմանը։ Կազմավորվել են գեղանկարչության ազգային դպրոցներ (Մարտիրոս Սարյան, Հակոբ Կոջոյան, Ս․ Ա․ Չույկով, Ու․ Տանսիբաև, Թ․ Սալախով, Լ․ Դուդիաշվիլի, Է. Իլտներ, Մ․ Ա․ Սավիցկի, Ա․ Դուդայտիս, Ա․ Ա․ Շովկունենկո և ուրիշներ)։
Գեղանկարչությունը Հայաստանում
Գեղանկարչություն տերմինը հայերենում ունի իր հոմանիշները․ գունանկար, գունանկարչություն, գունագրություն, կենդանագիր, կենդանագրություն, երփնագիր։ Ներկա իմաստով գեղանկարչությունը նոր տերմին է։ Հնում կիրառվել են «կենդանագիրը» և «երփնագիրը», որոնք վկայված են դեռևս վաղ միջնադարից։ «Երփնագիրը» մեր լեզվի պատմական զարգացման ինչ-որ փուլում դուրս է մնացել ակտիվ գործածությունից ու, ինչպես և «կենդանագիրը», իր ստեղծագործական իմաստով պահպանվել է բառարաններում։ Մանուկ Աբեղյանի, Դերենիկ Դեմիրճյանի և Դ․Լևոնյանի առաջարկով այն կրկին դրվել է գործածության մեջ։
Դիմանկարչություն
Դիմանկարը մարդու կամ մարդկանց խմբի պատկեր է, որ գոյություն ունեն կամ գոյություն են ունեցել իրականում։ Դիմանկարի ժանրի սահմանները հստակ չեն, և հաճախ դիմանկարը կարող է համատեղվել այլ ժանրերի տարրերի հետ։
Գրետա Հերման
Գրետա(Հենրի-)Հերման, գերմանացի մաթեմատիկոս և փիլիսոփա, ով հայտնի էր մաթեմատիկայի, ֆիզիկայի, փիլիսոփայության և կրթության բնագավառում իր աշխատանքով։ Նա հիշարժան է քվանտային մեխանիկայի հիմնադրմանը նվիրված՝ իր վաղ փիլիսոփայական աշխատությամբ, իսկ այժմ առավել հայտնի Ջոն ֆոն Նեյմանի թեորեմի քննադատությամբ, ինչը երկար ժամանակ անտեսվում էր։ Ենթադրվում է, որ եթե նրա քննադատությունը տասնամյակներ շարունակ գրեթե չանտեսվեր, քվանտային մեխանիկի պատմական զարգացումը կարող էր այլ կերպ ընթանալ։[Source needed.]
Գեղանկարչություն
Ծովանկարչություն
Ծովանկարում պատկերվում է ծովային տեսարան, ծովամարտ կամ ծովում տեղի ունեցող այլ իրադարձություն։ Ծովանկարչությունը բնանկարչության մի տեսակն է, որ առանձնացել է XVII դարի սկզբին Հոլանդիայում։
Գրետա Հերման
Ծանոթագրություններ
Կատեգորիա:Գերմանացի կին մաթեմատիկոսներ Կատեգորիա:Գերմանացի փիլիսոփաներ Կատեգորիա:Գերմանացի կին ֆիզիկոսներ Կատեգորիա:Բրեմենում ծնվածներ Կատեգորիա:Գյոթինգենի համալսարանի շրջանավարտներ Կատեգորիա:Գերմանացի կին փիլիսոփաներ Կատեգորիա:Մաթեմատիկոսներ այբբենական կարգով Կատեգորիա:20-րդ դարի փիլիսոփաներ
Գեղանկարչություն
Մարտանկարչություն
Մարտանկարչության պատկերման հիմնական առարկան ցամաքային ու ծովային մարտերն են, ինչպես նաև ռազմական արշավանքները։ Նկարիչը փորձում է պատկերել պատերազմի ամենավճռորոշ պահը, ցույց տալ կռվի հերոսականությունը, բացահայտել տվյալ մարտի պատմական նշանակությունը։
Նատյուրմորտ
Նատյուրմորտը անկենդան առարկաների պատկերումն է։ Սկիզբ է առել 15-16 դարերում, սակայն որպես առանձին ժանր ձևավորվել է միայն 17-րդ դարում հոլանդացի ու ֆլամանդացի գեղանկարիչների շնորհիվ։
Կենցաղանկարչություն
Կենցաղային տեսարանները դեռ հնագույն ժամանակներից եղել են գեղանկարչության պատկերման առարկա, սակայն որպես առանձին ժանր կենցաղանկարչությունը ձևավորվել է միջնադարում և զարգացել նոր ժամանակներում։
Ճարտարապետական գեղանկարչություն
Ճարտարապետական գեղանկարչության պատկերման հիմնական առարկան ճարտարապետական կառույցներն են ու դրանց ինտերիերը։
Անիմալիստական գեղանկարչություն
Անիմալիստական գեղանկարչության պատկերման առարկան կենդանիներն են։
Դեկորատիվ գեղանկարչություն
Թատերական-դեկորատիվ գեղանկարչությունն զբաղվում է թատերական ներկայացումների դեկորացիաների ու ներկայացումների ու ֆիլմերի համար հագուստի էսքիզների պատրաստմամբ ։
Դեկորատիվ որմնանկաչությունը դրվագազարդ կամ որոշակի սյուժե ունեցող կոմպոզիցիաներ են, որոնք նկարվում են ճարտարապետական կառույցների վրա ։
Գրականություն
Կատեգորիա:Գեղանկարչություն Կատեգորիա:Կերպարվեստի տեսակներ
Դոլինովկա (գյուղ, Բրուսիլովի շրջան)
Դոլինովկա (Долинівка), գյուղ Ուկրաինայի Ժիտոմիրի մարզի Բրուսիլովի շրջանում։
2001 թվականի տվյալներով Դոլինովկա գյուղում բնակվում էր 439 մարդ։ Բնակավայրը զբաղեցնում է 57,92 կմ² տարածք։ Բնակչության խտությունը կազմում էր 7,58 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Բրուսիլովի շրջանի բնակավայրեր Կատեգորիա:Ուկրաինայի գյուղեր
Ռիե ան Վալ
Ռիե ան Վալ (Rieux-en-Val), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 82 մարդ, բնակչության խտությունը` 11.88 մարդ/կմ²։ Բնակավայրը զբաղեցնում է 6.9 կմ² տարածք։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 125 կմ հարավ-արևմուտք, Կարկասոն քաղաքից` 21 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 52 աշխատունակ (15-64 տարեկան) բնակիչ, որոնցից ակտիվ էին 35-ը, իսկ ոչ ակտիվները` 17։ Ակտիվության ցուցանիշը կազմում է 67,3 %։ 35 աշխատունակ մարդկանցից աշխատել է 32 անձ (18 տղամարդ և 14 կին)։ Գործազուրկ են եղել 3 անձ (0 տղամարդ և 3 կին)։ 17 անաշխատունակներից 2-ը եղել են աշակերտներ կամ ուսանողներ, 9-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
VIII գործոն (դեղամիջոց)
VIII գործոն (8-րդ գործոն), դեղամիջոց, որ կիրառվում է հեմոֆիլիա A և այլ պատճառներից առաջացած VIII գործոնի ցածր մակարդակով պայմանավորված արյունահոսության ժամանակ ։ Որոշ տեսակներ կարող են նաև կիրառվել վոն Վիլեբրանդի հիվանդության ժամանակ։ Այն տրվում է ներերակային դանդաղ ներարկման եղանակով ։
Կողմնակի ազդեցություններից են մաշկի արյունալեցումը, հևոցը, տենդը և հեմոլիզը ։ Ալերգիկ ռեակցիաներից է անաֆիլակտիկ շոկի զաևգացումը ։ Չկան հստակ տեղեկություններ հղիության ընթացքում կիրառման անվտանգության և պտղի առողջության վնասման մասին ։ Մաքուր VIII գործոնի կենցենտրատը ստցվում է մարդու արյան պլազմայից ։ Հասանելի է նաև ռեկոմբինացված տարբերակը ։ Մարդկանց օրգանիզմում VIII գործոնի նկատմամբ կարող են առաջանալ հակամարմիններ՝ նվազեցնելով դեղի արդյունավետությունը ։
Առաջին անգամ VIII գործոն բացահայտվել է 1940-ականներին և դարձել հասանելի՝ 1960-ականներին ։ Ռեկոմբինացված VIII գործոնը առաջին անգամ արտադրվել է 1984 թվականին, իսկ բժշկական կիրառումը թույլատրվել է 1992 թվականին Միացյալ Նահանգներում  ։ Այն ընգրկված է Առողջապահության համաշխարհային կազմակերպության հիմնական դեղերի ցանկում, առողջապահական համակարգում անհրաժեշտ ամենաարդյունավետ և անվտանգ դեղերի շարքում ։ Զարգացող երկրներում 500 ԱՄ-ի վաճառքային գինը 119,61–497,50 ԱՄՆ դոլլար է ։
Պատմություն
Նախքան մաքրման մեթոդների բարելավումը՝ պլազմայով օտարածին մասնիկի թափանցումը հեմոֆիլիա ունեցող հիվանդի արյան հուն հաճախ հանգեցնում էր հիվանդությունների փոխանցման (օրինակ՝ ՄԻԱՎ և հեպատիտիներ)։ 1990-ականներին դեղագործական ընկերությունները սկսեցին արտադրել ռեկոմբինացված գենից սինթեզված գործոններ, ինչն այժմ բացառում է փոխարինական բուժման ընթացքում փոխներարկման ճանապարհով փոխանցվող բոլոր հիվանդությունների փոխանցումը։
Ծանոթագրություններ
Կատեգորիա:Առողջապահության համաշխարհային կազմակերպության հիմնական դեղեր
Քուրանշե
Քուրանշե, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գազ կորասերմ
Գազ կորասերմ, լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
30-50 սմ բարձրությամբ, երկծայր մազիկներով ծածկված, բազմամյա անցողուն խոտաբույս է։ Տերևներն ունեն 12-25 սմ երկարություն։ Տերևիկները երկու կողմից խիտ առսեղմ թավոտ են, 8-12-ական զույգ, էլիպսաձև և բութ գագաթով։ Տերևներին գերազանցող ծաղկաբույլերն ուղիղ ծաղկակիրներով են, բազմաթիվ ծաղիկներով և պտղի ժամանակ երկարացող։ 16-22 մմ երկարությամբ պսակը դեղին է։ 10-17 մմ երկարություն և 3 մմ լայնություն ունեցող ունդերը կախված են և սեղմված ծաղկաբույլի առանցքին ։
Տարածվածություն
Հանդիպում է Վերին Ախուրյանի ֆլորիստիկական շրջանում (Ամասիայի, Սալուտի և Բաշգյուղի շրջակայք)։ Հանդիպում է նաև Վրաստանում (Ախալցխայի շրջան) և Անատոլիայում ։
Պահպանություն
Կրիտիկական վիճակում գտնվող տեսակ է։ Հայկական բարձրավանդակում համարվում է էնդեմիկ տեսակ։ Հայաստանում հայտնի է ընդամենը մեկ պոպուլյացիա՝ ինտենսիվ գյուղատնտեսական գործունեության գոտում։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում ։
Պահպանություն չի իրականացվում ։
Ծանոթագրություններ
Կատեգորիա:Բազմամյա բույսեր Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Լոբազգիներ Կատեգորիա:ՀՀ Կարմիր գրքում գրանցված բույսեր
Լոուրենս Դոհերտի
Հյու Լորենս «Լաուրի» Դոհերտի (Hugh Lawrence Doherty, ), բրիտանացի թենիսիստ։
Դոհերտին նախկին թիվ մեկ ռակետն է և բրիտանացի մեկ այլ թենիսիստի՝ Ռեջինալդ Դոհերտիի կրտսեր եղբայրը։ Նա Մեծ սաղավարտի վեցակի չեմպիոն է և երկակի օլիմպիական չեմպիոն մենախաղում և զուգախաղում։ Նա առաջին ոչ ամերիկացի թենիստն է, ով 1903 թվականին հաղթեց ԱՄՆ թենիսի բաց առաջնությունը։
Վաղ կյանք
Դոհերտին ծնվել է 1875 թվականին Ուիմբիլդոնում, Վիլյամ Դոհերտիի ամենակրտսեր տղան էր։ Դոհերտին իր երկու եղբայներից կարճահասակ էր, երբ նրանք խաղում էին Ուիմբիլդոնի մրցաշարում 19-րդ դարի վերջում ։
Իր եղբոր պես նա կրթվել է Վեստմինսթերի դպրոցում 1890-ից 1894 թվականներին։ 1892 թվականին նա նվաճում է Ռենշոուի գավաթը, որը ամբողջ Անգլիայի մինչև 16 տարեկանների գավաթն էր։
Կարիերա
Եղբայրները սկսել են թենիս խաղալ իրենց հայրիկի հետ առողջական նկատառումներով ։ Հայտնի որպես «Լիթլ դու», Դոհերտին հաղթել է Ուիմբիլդոնում հինգ անգամ մենախաղում և ութ անգամ զուգախաղով իր եղբոր հետ։ 1903 թվականին նա դարձավ առաջին թենիսիստը, ով հաղթեց Մեծ Սաղավարտի մրցույթում իր հայրենիքից դուրս` հաղթելով գործող չեմպիոն Վիլյամ Լարնեդին ԱՄՆ բաց առաջնության եզրափակչում։ Նա մենախաղով հինգ անգամ անընդմեջ հաղթել է բրիտանիայի փակ կորտով թենիսի մրցույթում 1901-ից 1906 թվականներին ։ Նա նաև մենախաղում յոթ անգամ անընդմեջ (1900–1906) հաղթել է Հարավային Ֆրանսիայի առաջնություններում, որոնք տեղի էին ունենում Նիսում ։
Նաթանիել Աթկինսոն
Նաթանիել Աթկինսոն (Nathaniel Atkinson, ), ավստրալացի ֆուտբոլիստ, շոտլանդական «Հարթ օֆ Միդլոթիան» ակումբի և Ավստրալիայի ֆուտբոլի ազգային հավաքականի պաշտպան։
Ակումբային
Պրոֆեսիոնալ մակարդակում նորամուտը նշել է 2017 թվականին, «Մելբուռն Սիթի» ակումբում ։ Նույն թվականի դեկտեմբերին նորամուտը նշել ակումբի Ա լիգայում հանդես ակումբի հիմնական կազմում։ 2020/21 մրցաշրջանում թիմի հետ հասել է մինչև եզրափակիչ, որում «Մելբուրն Սիթին» հաղթել է 3։ 1 հաշվով և դարձել Ավստրալիայի չեմպիոն։ Աթկինսոնը խփել է գոլերից մեկը և ճանաչվել է հանդիպման լավագույն խաղացող։ Նրան շնորհվել է Ջո Մարսթոնի մեդալ։
Լոուրենս Դոհերտի
Կարիերա
1902-ից 1906 թվականներին Դոհերտին խաղաց Բրիտանիայի հավաքականում Դեվիսի գավաթում և մնաց անպարտելի այս ժամանակահատվածում։ 1902 թվականին նա իր եղբոր հետ հաղթեց ԱՄՆ հավաքականին զուգախաղում, սակայն հավաքականը պարտվեց 3-2 հաշվով։ 1903 թվականին Դոհերտին հաղթեց և մենախաղի և զուգախաղի բոլոր հանդիպումները Դեվիսի գավաթի շրջանակներում և օգնեց Բրիտանիային նվաճել գավաթը։ 1904, 1905 և 1906 թվականներին նա Բրիտանիայի հավաքականի կազմում օգնեց պաշտպանել տիտղոսը ։
1914 թվականին երբ սկսվեց Առաջին համաշխարհային պատերազմը, Դոհերտին կամավորագրվեց Թագավորական նավատորմի պահեստազորայիններին, սակայն 1915-ին դուրս եկավ առողջական խնդիրների պատճառով ։
Նաթանիել Աթկինսոն
Հավաքականում
Ավստրալիայի պատանեկան հավաքականի կազմում մասնակցել է Ասիայի 2018 թվականի առաջնությանը, որտեղ 1/4 եզրափակչում աչքի է ընկել գոլով, սակայն հավաքականը 1:3 հաշվով պարտվել է Սաուդյան Արաբիային։ 2021 թվականին Ավստրալիայի հավաքականի կազմում երկու հանդիպում է անցկացրել Ճապոնիայի օլիմպիական խաղերում, որտեղ Ավստրալիան երեք միավորով զբաղեցրել է խմբի վերջին հորիզոնականը։
Լոուրենս Դոհերտի
Կարիերա
Դոհերտին մահացավ բակտերեմիայից 1919 թվականի օգոստոսի 21-ին Բրոդստեյրսսում` երկու տարի պայքարելով հիվանդության դեմ։ Նա իր եղբոր հետ միասին ներառվել է Թենիսի փառքի միջազգային սրահում 1980 թվականին ։
Նաթանիել Աթկինսոն
Հավաքականում
Ավստրալիայի հիմնական հավաքականի կազմում իր նորամուտը նշել է 2022 թվականի մարտի 29-ին՝ 2022 թվականի աշխարհի առաջնության ընտրական փուլի Սաուդյան Արաբիայի ֆուտբոլի ազգային հավաքականի դեմ խաղում։ Նույն թվականի հունիսի 7-ին մասնակցել է Արաբական Միացյալ Էմիրությունների ֆուտբոլի ազգային հավաքականի հետ որակավորման չորրորդ փուլի հանդիպմանը (2։ 1), իսկ հունիսի 13-ին մասնակցել է Պերուի ֆուտբոլի ազգային հավաքականի հետ միջմայրցամաքային անցումային խաղին, որում Ավստրալիան հաղթել է 11 մետրանոցներով։
Լոուրենս Դոհերտի
Ծանոթագրություններ
Կատեգորիա:Անգլիացի թենիսիստներ Կատեգորիա:Քեմբրիջի համալսարանի շրջանավարտներ
Վերխնեյանչենկով (Բագաևսկի շրջան)
Վերխնեյանչենկով (Верхнеянченков), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Յոլկինսկի գյուղական համայնքի կազմի մեջ։ Բագաևսկայա շրջկենտրոնից գտնվում է 16 կմ հեռավորության վրա։
Նաթանիել Աթկինսոն
Հավաքականում
Ավելի ուշ Աթկինսոնն ընդգրկվել է Ավստրալիայի 2022 թվականի աշխարհի առաջնության եզրափակիչ հայտացուցակում։ Մրցաշարում նա մասնակցել է միայն խմբային փուլի առաջին տուրի՝ Ֆրանսիայի ֆուտբոլի ազգային հավաքականի դեմ խաղին (1։ 4), իսկ նրա հավաքականը հասել է մինչև 1/8 եզրափակիչ փուլ, որտեղ պարտվել է Արգենտինայի ֆուտբոլի ազգային հավաքականին (1։ 2) ։
Վերխնեյանչենկով (Բագաևսկի շրջան)
Կատեգորիա:Ռոստովի մարզի Բագաևսկի շրջանի բնակավայրեր
Մեսրոպյան դպրոցներ
Մեսրոպյան դպրոցներ (Մեսրոպյան վարժարաններ), 5-րդ դարում Հայաստանում Մեսրոպ Մաշտոցի հիմնադրած հայկական դպրոցները։ Առաջին անգամ Մեսրոպ Մաշտոցը դպրոց հիմնել է դանիելյան գրերը Հայաստան բերվելուց հետո (մոտ 404 թվականին)։ Հայկական գրերի գյուտից (405-406 թվականներ) հետո նա եռանդուն աշխատանք է ծավալել՝ Արևելյան, ապա Արևմտյան Հայաստանում դպրոցներ հիմնել, դասավանդման օրինակ տվել։ Դասավանդվել են հայոց լեզու, հայոց երգ, երաժշտություն, գրչության արվեստ, կրոնական և աշխարհիկ առարկաներ ևն։ Մեսրոպյան դպրոցներից մի քանիսը վերաճեցին համալսարանների, նույն սկզբունքներով հիմնվեցին նոր համալսարաններ։ 19-րդ դարում Հայաստանում և հայկական գաղթավայրերում, ինչպես և այժմ Սփյուռքում մի շարք հայկական դպրոցների տրվել է "Մեսրոպյան վարժարան" անունը։
Կատեգորիա:Մեսրոպ Մաշտոց Կատեգորիա:Միջնադարյան դպրոցներ
(1331) Սոլվեյգ
(1331) Սոլվեյգ (Solvejg), աստերոիդ աստերոիդների հիմնական գոտում։ Հայտնաբերվել է 1933 թվականի օգոստոսի 25-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 3,098223 ա. մ., առավելագույնը մոտենում է 2,5116 ա. մ. հեռավորության վրա և հեռանում 3,6849 ա. մ. ։ Արեգակի շուրջ մեկ ամբողջական պտույտ է կատարում 1991,9 երկրային օրվա ընթացքում, իր ուղեծրով շարժվելով միջինում 0,180732 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։
Ըստ Տոլենի սպեկտրալ դասակարգման պատկանում է B դասին ։
Արտաքին հղումներ
Կատեգորիա:Աստերոիդների դաս B Կատեգորիա:1933 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(9204) Մորիկե
(9204) Մորիկե (Morike), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 4-ին Ֆրեյմուտ Բորնգենի կողմից Տաուտենբուրգում ։
Միջին հեռավորությունը Արեգակից կազմում է 2,331347 ա. մ., առավելագույնը մոտենում է 2,1843 ա. մ. հեռավորության վրա և հեռանում 2,4784 ա. մ. ։ Արեգակի շուրջ մեկ ամբողջական պտույտ է կատարում 1300,2 երկրային օրվա ընթացքում, իր ուղեծրով շարժվելով միջինում 0,276881 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,12° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալետես (Հիպոտոսի որդին)
Ալետես (Ἀλήτης) : Հիպոտոսի որդին՝ Հերակլեսի հետնորդը։ Կորնթոսի թագավոր։ Ըստ Պաֆսանիայի Սիսիֆ Դորիդի և Հիանֆիդի հետնորդները կայսերական իշխանությունը Ալետեսին ։ Հերակլեսիայի տարածքների բաժանման ժամանակ դիմում են Ալետեսին, առաջարկով, որ նրան փոխանցեն այդ սեփականությունը։ Նա կառավարել է 38 տարի և հաստատել է արքայատոհմ ։ Քաղաքի տարբեր թաղամասներում ապրողների բաժանել է 8 ֆիլի։ Ըստ Էֆորի Կորնթոսի հիմնադիր ։ Ըստ Դուրիդի վտարվել է Կորնթոսից, ստանալով մի կտոր հող և օգտվել է դրանից, որպեսզի վերադառնա։ Կորնթոսը անվանել են «որդիք Ալետեսի»։ Նրա հետնորդ Ֆալիյը հիմնադրել է Էպիդամնը ։
Ծանոթագրություններ
Կատեգորիա:Հին հունական դիցաբանություն
Կոնստանտին Պոպա
Կոնստանտին Պոպա (ռում.՝ Constantin Popa, փետրվարի 18, 1971, Բուխարեստ, Ռումինիա), ռումինացի պրոֆեսիոնալ բասկետբոլիստ և մարզիչ։ Ֆրանսիայի չեմպիոն (1996), Իսրայելի բազմակի չեմպիոն։
Բարրիդեյլ
Բարրիդեյլ, փոքր քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Օֆերբերխ շրջանի և Սվելլենդամ մունիցիպալիտետի կազմում։
Կոնստանտին Պոպա
Սպորտային կարիերա
Կոնստանտինը կարիերան սկսել է Բուխարեստի Դինամո ակումբում։ 1987-1990 թվականներին խաղացել է Ռումինիայի երիտասարդական ազգային հավաքականում։ 1990 թվականին դարձել է Եվրոպայի արծաթե մեդալակիր։ 1987-1992 թվականներին հանդես է եկել Ռումինիայի բասկետբոլի ազգային հավաքականում։
Ծանոթագրություններ
Կատեգորիա:Ռումինացի բասկետբոլիստներ
Բարրիդեյլ
Աշխարհագրական դիրք
Քաղաքը գտնվում է նահանգի հարավային մասում՝ Հեյսրիֆիր գետի հովտում, Տրադոուսրիֆիր գետի ափին, նահանգի վարչական կենտրոն Քեյփթաունից մոտավորապես 187 կմ հեռավորության վրա (ուղիղ գծով)։ Ծովի մակարդակից բացարձակ բարձրությունը կազմում է 508 մետր ։
Կլիմա
Կլիման բնութագրվում է որպես կիսաանապատային սառը (BSk՝ ըստ Կյոպպենի դասակարգման)։ Օդի միջին տարեկան ջերմաստիճանը կազմում է 16,9 °C: Ամենացուրտ ամսվա (հուլիս) միջին ջերմաստիճանը կազմում է 11,1 °C, ամենաշոգ ամսվանը (փետրվար)՝ 22,4 °C: Տեղումների բազմամյա հաշվարկային նորմը 440 մմ է ։
Բնակչություն
2011 թվականի պաշտոնական մարդահամարի տվյալներով՝ Բարրիդեյլի բնակչությունը կազմել է 4156 մարդ, որոնցից տղամարդիկ կազմել են 48,17 %, կանայք՝ համապատասխանաբար 51,83 %։ Ռասայական տեսանկյունից՝ գունամորթները եղել են քաղաքի բնակչության 83,33 %-ը, սպիտակամորթները՝ 11,89 %, նեգրոիդները՝ 3,59 %, ասիացիները (այդ թվում՝ հնդիկներ)՝ 0,36 %, այլ ցեղերի ներկայացուցիչները՝ 0,84 %։ Քաղաքացիների շրջանում ամենատարածված լեզուներն են աֆրիկաանսը (90,59 %), անգլերենը (6,58 %) և կոսան (1,1 %) ։
Տրանսպորտ
Քաղաքի միջով անցնում է R62 տարածաշրջանային ավտոճանապարհը։ Մոտակա օդանավակայանը գտնվում է Սվելլենդամ քաղաքում ։
Ծանոթագրություններ
Կատեգորիա:Հարավաֆրիկյան Հանրապետության քաղաքներ
Բերյոզկի-Բերշադսկիե
Բերյոզկի-Բերշադսկիե (Берізки-Бершадські), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1681 թվականին։
2001 թվականի տվյալներով Բերյոզկի-Բերշադսկիե գյուղում բնակվում էր 919 մարդ։ Բնակավայրը զբաղեցնում է 1938 կմ² տարածք։ Բնակչության խտությունը կազմում էր 47,41 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Բերշադի շրջանի բնակավայրեր Կատեգորիա:Ուկրաինայի գյուղեր Կատեգորիա:1681 թվականին հիմնադրված բնակավայրեր
Մի վախեցիր (ֆիլմ)
«Մի վախեցիր», 2007 թվականին «Երևան» ստուդիայի նկարահանած հայկական ֆիլմ։ Ներկայացվել է «Ոսկե ծիրան» միջազգային կինոփառատոնում և առաջադրվել է «Արտամրցութային ծրագրեր» անվանակարգում ։
Սյուժե
Աղջիկներ ու ռեստորաններ, շքեղ մեքենա, հաշիշ և ախպեր-ընկերներ. սա է նախկին կուսակցական պաշտոնյայի որդու՝ Արման Արամյանի կյանքը... Այս ամենի հետ մեծ ու իրեղեն մի սեր։ Մարի... Նա միակն ու լուսավորն է Արմանի կյանքում։
... Փախուստ հետախուզումից, ակամա կամավորական հայկական ջոկատում, պատերազմ։ Կյանքի և մահվան սահմանագծին՝ երես առած, բայց համարձակ երևանցի պատանին դառնում է խոհեմ ու քաջ մարտիկ...
Վերադարձ Երևան...
... Եվ դարձյալ դեպի ռազմի դաշտ։ Մարտական գործողությունների աշնանային կամպանիայի բախտը որոշվելու է հենց այս ճակատամարտում...
Արտաքին հղումներ
Կատեգորիա:Հայկական ֆիլմեր Կատեգորիա:2007 ֆիլմեր Կատեգորիա:Արամ Շահբազյանի ֆիլմեր
Ռաեկյուլա
Ռաեկյուլա (Raeküla), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 31 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վեյկե-Մաառյա շրջանի բնակավայրեր Կատեգորիա:Էստոնիայի գյուղեր